《天申节集英殿大宴乐语口号》
宋代·周麟之

晓开阊阖黼帷张，五色凝云捧玉皇。风入舜弦声荡漾，日浮尧荚景舒长。

猗兰殿上霞飞栋，华萼楼前露满囊。共指南山申善颂，太平天子万年觞。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。